《寿文衡山》
明代·刘麟

人日冲泥献寿卮，追惟旧学老吾师。际天丘壑聊挥翰，满目风云尽入诗。

淇澳青青歌竹后，渭川瀰瀰得鱼时。仁明见说东朝出，何事商山久茹芝。

作者简介：（1474—1561）明江西安仁人，家居南京，字元瑞，一字子振，晚自号坦上翁。博学能诗文，与顾璘、徐祯卿并称“江东三才子”。弘治九年进士。除刑部主事。正德间为绍兴知府，以不谒谢刘瑾，罢官为民。瑾诛，再起。累官工部尚书。以力求节用，忤中官，勒令致仕。家居三十余年，赋诗自娱。晚年欲造楼，财力不足，乃悬篮舆于梁，曲卧其中，名曰“神楼”。卒谥清惠。有《刘清惠集》。